《寄黄山隐者》
明代·郑琰

传闻轩帝有仙踪，古洞无扉对乱松。
半让石床供蟋蟀，细裁云乱补芙容。
分将月夜三千里，买断秋烟七十峰。
尚忆我留汤口寺，隔林疏雨听残钟。

作者简介：福建闽县人，字翰卿。任侠遨游闽中。工诗，词馆诸公争延致之，高文典册，多出其手。后至南京，徽州富人吴生以上宾礼遇之，每醉常骂主人为“钱虏”。吴与其兄构讼，疑琰泄其阴事，文致捕置京兆狱，瘐死狱中。有《二陬诗稿》。